Põnevat faabulat, intriigi ja tempot enne muud! Vanad jutustamiskunsti suurmeistrid teadsid sedasama, mida teavad praegused kriminaal- ja seiklusromaanide autorid: jutustus ei tohi olla igav. Meie nõndanimetatud suurromaan patustab just sellega, et pakub sündmustiku, iseenesest juba pikatoimse, sekka lehekülgede kaupa targutusi. Need ei tarvitse olla kunstilise väärtuseta, kuid lugejat  need ei tõmba kaasa, vaid pigemini tüütavad. Romaan peab vallu­tama lugeja, aga mitte vastuoksa.